Junts no descarta una esmena a la totalitat dels PGE però advoca pel diàleg: "Cap compromís a canvi de res"\nPublicat 23/10/2021 15:27CET\nEl portaveu de Junts per Catalunya en el Senat, Josep Lluís Cleries, ha assegurat que la seva formació no descarta una esmena a la totalitat al projecte de Pressupostos Generals de l'Estat (PGE), tot i que advoca per la via del diàleg amb el Govern central per arribar a acords en benefici de Catalunya.\n"Nosaltres no descartem res ara mateix. Tenim uns dies per negociar fins que tinguem el temps de presentar o no l'esmena a la totalitat. No és la nostra intenció evidentment", ha avisat Cleries en una entrevista al programa Parlamento de 'RNE'.\nEl portaveu de Junts ha assegurat que el seu partit té la voluntat de negociar els pressupostos "des de l'exigència i responsabilitat" tot i que critica que el context "no ajuda gaire", referint-se a l'execució pressupostària del Govern central a Catalunya que, assegura, "deixa molt a desitjar".\n"Jo no sé què opinen avui els qui van ajudar a aprovar els pressupostos de l'any passat, perquè qui ho hagi fet s'ha de sentir molt defraudat. Ha estat un parany en tota regla", s'ha expressat Cleries.\nAmb tot això, Cleries avisa que Junts provarà de negociar amb el Govern diversos punts com un acte de "responsabilitat" amb les inversions a Catalunya però amb unes "condicions claríssimes". "No estem disposats a que ens enganyin. Oberts al diàleg, sí, però cap compromís a canvi de res", ha insistit.\nHa celebrat el "canvi d'actitud" que veu en ERC, que "s'acosta més al nostre plantejament" i són "benvinguts a ser exigents amb els pressupostos".\nEn aquest sentit, ha subratllat que Junts continua demanant fer una "negociació conjunta" amb ERC en "uns quants punts", però que encara Esquerra no ho ha acceptat: "En aquests moments Esquerra no ha acceptat, no ha dit que sí, però nosaltres estem oberts en aquesta recta final de negociació a fer-ho conjuntament", ha manifestat.


La llar d’infants Pi del Soldat presenta el seu projecte ‘Paisatges Sonors’ | Ràdio Sant Pol\nLa llar d’infants Pi del Soldat presenta el seu projecte ‘Paisatges Sonors’\ndl., 02/11/2019 - 20:57\nA la presentació hi van participar representants de l’altra escola que col·labora en aquest projecte, l’escola Printzearen Harresi de Navarra.\nLa llar d’infants Pi del Soldat va presentar divendres passat a la tarda el seu projecte educatiu ‘Paisatges Sonors i la Sala d’Audició’, que ha realitzat en col·laboració amb l’escola infantil Haur Eskola Printzearen Harresi, de Pamplona (Navarra). El nombrós públic que es va donar cita al Centre Cultural i d’Esbarjo va escoltar amb molt d’interès les explicacions sobre el procés de recerca i els resultats coincidents que s’han donat en tots dos centres. De fet, una part del públic estava compost per educadores que volien conèixer aquesta experiència. El projecte ‘Paisatges Sonors i la Sala d’Audició’ es basa en l‘observació dels infants durant la seva interacció lliure amb la música i el moviment, per tal de conèixer millor els nens i nenes i discernir la seva visió respecte al món que l’envolta. A la presentació, hi van ser representants de l’escola navarresa.\nLa presentació es va iniciar amb la intervenció de l’alcaldessa de Sant Pol, Montserrat Garrido, que va elogiar la tasca feta pels dos centres educatius i el benefici que aportaven tant a Sant Pol com a Pamplona.\nSeguidament, va prendre la paraula Inés Zazu, directora tècnica de les Escoles Infantils de Pamplona, que va assenyalar el necessari compromís de les administracions locals per tal que projectes com aquest tirin endavant.\nLa trobada va continuar amb Alfredo Hoyuelos, que havia estat coordinador dels Tallers d’Expressió i actualment és gerent de l’Organisme Autònom de les Escoles Infantils de Pamplona. Hoyuelos va qualificar el projecte com “una aventura cap al desconegut”.\nPer la seva banda, el director pedagògic de l’escola Printzearen Harresi, Jaime Izal, va aprofundir en la tasca feta dins de la sala d’Audició.\nDurant el seu torn, el músic i musicòleg Joan Manuel Chouciño que és l’assessor musical de la llar d’infants Pi del Soldat va explicar diferents aspectes de la seva experiència. Un dels elements que més va destacar, paradoxalment, és el silenci que es creava en cada sessió del projecte i el seu significat en la comunicació dels infants.\nEl ballarí i coreògraf Antonio Izquierdo, que col·labora amb Pi del Soldat en el projecte, va assenyalar que els infants busquen sempre la simplicitat del moviment i va basar la seva intervenció en aquest factor.\nVa cloure la presentació la directora de la llar d’infants Pi del Soldat, Rocío Galindo, que va explicar com la Núria Viñas, l’educadora que ha acompanyat als infants durant les sessions, ha percebut que aquesta observació l’ha transformat i ha fet que es qüestionés la seva manera d’interactuar amb els nens i nenes.\nLa vetllada va acabar amb un aperitiu per a tots els presents.


El Maresme estrena un nou sistema de reciclatge de càpsules monodosi de cafè i altres begudes calentes | Consell Comarcal del Maresme\nInici Serveis als municipis i planificació Recollida selectiva El Maresme estrena un nou sistema de reciclatge de càpsules monodosi de...\nEl Maresme estrena un nou sistema de reciclatge de càpsules monodosi de cafè i altres begudes calentes\nEl president del Consell Comarcal, Miquel Àngel Martínez, el president del Consorci per al Tractament dels Residus Sòlids Urbans, Joan Mora i el responsable del projecte de reciclatge de Nescafé Dolce Gusto, Àlex Parellada, han donat el tret de sortida al nou sistema de recollida i posterior reciclatge de càpsules monodosi de cafè i altres begudes calentes que s’implementarà a la comarca. Els usuaris podran portar les càpsules a les 14 deixalleries fixes i 7 deixalleries mòbils del Maresme.\nEls municipis del Maresme, a través del Consorci per al Tractament de Residus Sòlids Urbans del Maresme i el Consell Comarcal del Maresme, conjuntament amb l´empresa Nestlé, han posat en marxa la xarxa de recollida i posterior reciclatge de les càpsules monodosi de begudes. La legislació actual no permet que aquests tipus de residus es dipositin en els contenidors grocs i, en conseqüència, les deixalleries del Maresme, es convertiran en els centres de recollida dels mateixos.\nCada deixalleria tindrà dos contenidors de 120 litres, un per a càpsules d´alumini (Nespresso) i l´altre per a les de plàstic (Nescafé Dolce Gusto). Una vegada recollides, aquestes es traslladaran al Centre Integral de Valorització de Residus del Maresme del Consorci per al Tractament de Residus Sòlids Urbans del Maresme, que actuarà com a Centre logístic.\nMensualment, Nestlé es farà càrrec del trasllat de totes les càpsules d´alumini i plàstic que s´hagin recollit fins les diferents plantes de reciclatge en les quals es tractaran. Com a resultat, es podran reciclar per separat els materials que composen la càpsula i obtenir compost de qualitat a partir del marro del seu interior.\nEl sistema de recollida selectiva de càpsules va ser pioner a Suïssa. A Catalunya, es va iniciar fa un any a Barcelona i la seva Àrea Metropolitana. El Maresme es converteix, amb aquests acords, en un dels primers territoris on s´implanta aquest sistema de reciclatge de càpsules de begudes monodosi. Sens dubte, la seva posta en marxa suposa una extensió del servei públic de les deixalleries i una millora tant per a la gestió sostenible de residus, como per a la promoció d´actituds responsables i de bones pràctiques dels consumidors.\nArticle anteriorPresentació del nou sistema de recollida selectiva al Maresme de càpsules monodosi Nespresso i Dolce Gusto\nArticle següentTaller participatiu: El Secret de la Joventut


Caribe del Sol Puerto Plata República Dominicana - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 66 allotjaments a Puerto Plata.\nCaribe del SolApartamentCofresi, Puerto Plata, Puerto Plata, República Dominicana, 97000 - Veure al mapaNotable7,1Basada en 1 comentariCaribe del SolVeure més fotosplatjaVeure més fotosVeure totes les 50 fotos\nConvenientment situat a Puerto Plata, Caribe del Sol és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Caribe del Sol és compromet a que la seva estada sigui el més còmoda possible. Les carecterístiques més important de l'hotel inclouen Wi-Fi gratuït en totes les habitacions, transport hotel/aeroport, instal.lacions de barbacoa, lloguer de cotxes, caixa forta. Gaudiu de les comoditats d'alta gama com ara piscina privada, escriptori, balcó/terrassa, despertador, ventilador per tal de relaxar-vos després d'un cansat dia. L'hotel ofereix meravelloses instal.lacions d'oci com camp de golf (a 3 km), piscina exterior, massatge, equitació, jardí que faran de la vostra estada una experiència inoblidable. Si buscau un allotjament còmode i adequat a Puerto Plata, faci de Caribe del Sol la vostra llar.


Seminari FIB Alumni: Cap a la creativitat computacional | Facultat d'Informàtica de Barcelona\nSeminari FIB Alumni: Cap a la creativitat computacional\nInici » Notícies » Seminari FIB Alumni: Cap a la creativitat computacional\nDia: dijous, 19 de setembre 2019\nLLoc: Sala d'Actes Manuel Martí Recober, Edifici B6 del Campus Nord UPC, planta baixa.\nCap a la creativitat computacional: exemples en música i arts virtuals\nLa intel·ligència artificial ja juga un paper important com a eina en activitats creatives com la música, l'arquitectura, les belles arts i la ciència. Podríem veure la màquina com una entitat creativa en si mateix en comptes de ser només una eina més? Si seguim aquesta línia de pensament, obtenim una definició de creativitat àmpliament acceptada: "una idea creativa és una combinació nova i valuosa d'idees conegudes". En altres paraules, les lleis físiques, els teoremes, les peces musicals poden generar-se a partir d'un conjunt finit d'elements existents i, per tant, fins a cert punt hauria de ser possible replicar elements de creativitat per mitjà d'ordinadors. Aquesta visió ha activat un nou subcamp de la Intel·ligència Artificial anomenat Creativitat Computacional. En aquesta conferència es tractarà la qüestió de la possibilitat d'aconseguir creativitat computacional a través d'alguns exemples en música i arts visuals.\nRamon López de Mántaras Badia és professor d'Investigació del CSIC (Consejo Superior de Investigaciones Científicas) a l'Institut d'Investigació en Intel·ligència Artificial. Doctor en Física per la Universitat Paul Sabatier de Tolosa, "Master of Science" en Informàtica per la Universitat de Califòrnia-Berkeley i Doctor en Informàtica per la Universitat Politècnica de Catalunya. Va ser professor Titular de la Facultat d'Informàtica de Barcelona i catedràtic de la Universitat Pierre et Marie Curie de Paris. Recentment ha publicat el llibre de divulgació "Inteligencia Artificial" dins de la col·lecció de llibres del CSIC "Qué Sabemos de" de la editorial Los Libros de la Catarata.\nInformació i inscripcions: https://www.fibalumni.net/content/cap-la-creativitat-computacional-exemples-en-m%C3%BAsica-i-arts-visuals


TROBADA A MÈXIC\nEl passat dijous vaig patir una d’aquelles pirules que sols pots acceptar als amics. Assistia a la inauguració de l’exposició que Miquel Arnau , Eduard Novellas i Marc Prat presentaven a la Casa Gòtica d’Argentona, quan tot arribant, la Cristina Villa, excel·lent professional amb la que m’uneix una més que bona relació, i en Pep Masó , alcalde d’Argentona , em feien un vil atracament sense possibilitat de fugida, tot demanant-me que en fes la presentació de la mostra.\nNo podia dir que no i a més era certament un plaer, ja que amb en Miquel Arnau tenim qu asi una relació de parentela i de Marc Prat i Edu Novellas , puc dir que soc dels pocs que els he conegut quan encara ningú en sabia de la seva existència.\nL’exposició que porta un enganyós títol relacionat amb Mèxic,és així ja que els tres varen coincidir pintant allà amb l’aixopluc d’un altre argentoní , en J.Catalan , jove empresari català que està treballant a Mèxic i ara intenta ser el promotor de l’art jove català en aquelles contrades.\nMalgrat ser una petita exposició, les dimensions no donen per a més , és d’aquelles mostres que no tan sols es veuen amb tot plaer, ans queda molt clar la bona qualitat que atresoren els seus artistes protagonistes, que malgrat la seva dispersió artística i conceptual porten el nexe comú de l’home com a protagonista.\nEn Marc Prat segueix amb l’espiritualitat com a eix conductor de la seva narració. Si abans eren claustres o el ioga ( veure figura) , ara , impactat per les figures pre-colombines vistes en el “Arqueológico” , trasllada la seva quietud física i la seva força mental al seu llenguatge habitual , tot mantenint els criteris plàstics i estètics que li son ben personals. Rostres que sense dir res ens segueixen dient molt.\nMiquel Arnau segueix amb el seu paisatge viscut com ens principal del seu discurs. De nou Burriac ens parla ara sota la intensitat d’unes tonalitats càlides creadores d’un ambient dominant que sedueix en la seva especial bellesa.\nEl paisatge entès , no com entorn i sí com a part d’un mateix ja que en configura part del ser, segueix essent el punt de crida d’un artista massa desconegut i per el que un apostaria sense cap mena de dubtes.\nFinalment Eduard Novellas segueix amb la figura com element per retratar altres conceptes. En certa manera sembla deixar una mica de costat la fredor gens asèptica dels seus retrats d’arrel hooperiana i de nou sembla apostar per una visceralitat per mantenir el to d’un discurs en que el s er humà segueix essent el protagonista essencial.\nTres artistes diferents però en bona part complementaris en una exposició de grata i recomanable visita que ens demostra que en la pintura mataronina segueix existint creadors d’alt nivell que superen abastament els límits qualitatius marcats com excel·lència per aquells galifardeus que disposen del paraigües protector dels que manen en l’art de la ciutat.\nExposició a la Casa Gòtica d’Argentona. Fins a final de mes\nObert divendres , caps de setmana i festius.\n( Cap de les imatges correspon a obra presentada en aquesta exposició )


Dei Verbum - Levante-EMV\njosep miquel bausset 18.11.2015 | 11:25\nEl 18 de novembre de 1965, hui fa 50 anys, el Concili Vaticà II va aprovar la Constitució Dei Verbum, el text que els pares conciliars van elaborar sobre la Revelació Divina.\nCom ha dit el teòleg Xabier Pikaza, aquest document "marca un abans i un després en la consciència de l´Església, en la seua visió de Déu i en la manera d´entendre la seua presència en la història dels hòmens". Amb la Dei Verbum, segons Pikaza, "l´Església renunciava a una visió tradicional de la seua autoritat sobre l´Evangeli i sobre el conjunt dels hòmens, per convertir-se en "oient" d´una Paraula que la desborda, que ella acull per a compartir, no per a imposar".\nLa història del Concili Vaticà II, com ha dit el teòleg Armand Puig, va ser "un trenat de conflictes i consensos", a més de ser també "l´exemple més eloqüent de treball dificultós".\nAquest text, una de les quatre Constitucions del Vaticà II, va ser aprovat massivament en sessió pública i promulgat, hui fa 50 anys, amb 2344 vots afirmatius i només 6 vots negatius. Cal recordar que la Dei Verbum substituïa l´esquema aprovat per la Comissió Teològica Preparatòria (presidida pel cardenal Ottaviani, Prefecte de la Congregació del Sant Ofici), anomenat, De Fontibus Revelationis, rebutjat el 20 de setembre de 1962 per pràcticament dos terços dels Pares Conciliars. Per això el papa Joan XXIII nomenà una comissió Mixta, presidida pels cardenals Ottaviani i Bea, que elaborà un nou esquema, De Revelatione Divina. Posteriorment el papa Pau VIè suprimí la Comissió Mixta i nomenà el cardenal Florit, de Florència i el bisbe Charue, de Namur, perquè treballaren un nou esquema que explicitara, com diu mossèn Armand Puig, "una concepció diversa de revelació en línia cristocèntrica i històrica", per tal de superar així les tesis neoescolàstiques. El nou text va ser estudiat pels Pares Conciliars del 30 de setembre al 6 d´octubre de 1964, i del 20 al 22 de setembre de 1965.\nAmb la Constitució Dei Verbum, es tancava la teologia posttridentina, i "s´obria un període nou, caracteritzat pel retorn a les fonts, és a dir, la Sagrada Escriptura, i per la percepció intensa d´un Déu personal, amic dels hòmens, que ha habitat entre nosaltres en la persona del Fill".\nLa Dei Verbum representà el triomf de la majoria renovadora sobre la minoria, "defensora de posicions teològiques neoescolàstiques", com ha dit mossèn Armand Puig. Per això la Dei Verbum és "un document necessariament obert, que des de la concisió i de les qüestions no resoltes, convida a la recerca i al desenvolupament de perspectives". D´ací que aquest document haja "transformat la Teologia catòlica contemporània".\nLa Constitució Dei Verbum comença amb un Proemi, seguit de sis capítols. El primer d´ells tracta sobre la naturalesa i l´objecte de la revelació, que Crist portà a la plenitud. El segon capítol se centra en la transmissió de la revelació divina per mitjà dels Apòstols i els seus successors, anunciadors de l´Evangeli. Del capítol tercer cal subratllar el fet de la inspiració divina de la Sagrada Escriptura i la seua interpretació. El quart capítol destaca la història de la salvació en els llibres de l´Antic Testament i la unitat d´ambdós Testaments. El capítol cinc tracta del Nou Testament, amb l´origen apostòlic dels Evangelis i el seu caràcter històric, i els altres escrits del Nou Testament. Finalment el capítol sis ens presenta la Sagrada Escriptura en la vida de l´Església i la tasca apostòlica dels teòlegs catòlics.\nCom diu Xabier Pikaza al llibre "Un Concilio entre primaveras", de José Manuel Vidal i Jesús Bastante, la Constitució Dei Verbum va deixar "de ser un llibre de la jerarquia, per a tornar a ser el de tota l´Església". Per això la "Dei Verbum ha segut, no només un lloc d´arribada, sinó també un important punt de partida, tant en un pla magisterial com teològic".\nAmb la Dei Verbum\nConstitució Dei Verbum


El TS avala que la Junta Electoral deixés vacants els escons de Puigdemont i Comín a Europa - Diari de Girona\nEl TS avala que la Junta Electoral deixés vacants els escons de Puigdemont i Comín a Europa\nEl Suprem també rebutja preguntar a la justícia europea si aquest requisit és compatible amb el dret de la UE\nEl Tribunal Suprem ha avalat l'acord de la Junta Electoral Central (JEC) que va deixar vacants els escons de Carles Puigdemont i Toni Comín al Parlament Europeu (PE) per no acatar la Constitució i ha rebutjat preguntar a la justícia europea si aquest requisit és compatible amb el dret de la UE. Totes les parts (l'expresident de la Generalitat, l'exconseller, la Fiscalia, els lletrats de les Corts i els de la JEC) van plantejar presentar una qüestió prejudicial davant el Tribunal de Justícia de la Unió Europea (TJUE), però el Suprem ho veu improcedent perquè Puigdemont i Comín (fugits des del 2017) ja han estat reconeguts com a eurodiputats i la resposta de Luxemburg no els afectaria.\nEn dues sentències, la Sala del Contenciós-Administratiu desestima així els recursos de Puigdemont i Comín contra tres acords de la Junta Electoral Central del 13 i 20 de juny del 2019, en què es va comunicar a l'Eurocambra que es deixaven vacants els seus escons fins que no prestessin acatament a la Constitució espanyola i es va denegar la seva inclusió en la llista d'electes remesa al PE.\nL'alt tribunal avala la constitucionalitat i legalitat de l'actuació de la JEC en entendre que «s'ha aplicat amb tota correcció la Llei Orgànica del Règim Electoral General», «no ha discriminat els recurrents ni incorregut en arbitrarietat o en infracció dels seus drets fonamentals» i «no ha obrat per motius polítics contra ells».\n«Els actes recorreguts, no comporten, doncs, cap persecució política», sosté el Suprem. Puigdemont i Comín van ser reconeguts com a eurodiputats després que el TJUE sentenciés que el líder d'ERC, Oriol Junqueras, hauria d'haver gaudit d'immunitat com a eurodiputat des de la proclamació dels resultats dels comicis europeus, encara que no hagués complert els tràmits marcats per la legislació nacional.\nEl Suprem descarta dirigir un cop més al TJUE en considerar que, fos el quin fos el seu pronunciament, no tindria rellevància per a les pretensions de Puigdemont i Comín, que estan exercint ja els seus càrrecs com a eurodiputats. En aquest sentit, destaca que quan la JEC va prendre les seves decisions respecte a tots dos «res hi havia al Dret de la Unió Europea, ni en la interpretació que d'ell havia fet el Tribunal de Luxemburg, que permetés ni tan sols dubtar de la seva compatibilitat amb les seves prescripcions sinó, insistim, tot el contrari». Segons l'opinió i els magistrats, la "persistent" invocació dels recurrents al dret comunitari no permet identificar ni "un sol precepte que suposi un plus en matèria de llibertat i igualtat respecte de la garantia que d'elles ofereix l'ordenament constitucional espanyol".\nL'Acta Electoral del 1976 sobre els comicis a l'Eurocambra, apunten, remet al dret nacional per regular qüestions com la provisió de vacants i l'emissió de credencials i no hi ha cap previsió que impedeixi exigir l'acatament de la Constitució.\n"Requerir l'acatament a la Constitució com a condició per accedir a un càrrec obtingut per elecció democràtica dels ciutadans no és una cosa desconeguda en el Dret Constitucional ni pot reduir-se a mera formalitat intranscendent", assegura el tribunal.\nSegons assenyala en la seva sentència, "és un acte personalíssim que en l'ordenament espanyol no implica l'adhesió ideològica als principis i valors de la Constitució ni a l'organització del poder que estableix, sinó el respecte als procediments que s'hi preveuen, també per reformar-la, fins i tot, en la seva totalitat, ja que el seu article 168 ho admet".\nEls magistrats recorden que Puigdemont i Comín estan acusats "de molt greus delictes", que van fugir a Bèlgica per sostreure's de l'acció de la Justícia i que, sent pròfugs, es van presentar a les eleccions europees del 2019, emparats en el seu dret a ser candidats pel mateix Suprem.\nVan rebutjar tornar a Espanya per acatar la Constitució davant la JEC i van enviar un document notarial des de Bèlgica que l'àrbitre electoral va rebutjar, deixant vacants els seus escons.


M'agrada cuinar: 01/02/13\nLes mandarines són un dels cítrics més populars pel fet que són molt saboroses i saludables. Tenen una mida adequada com a postre individual, i son fàcils de pelar. Ajuden a la economia de proximitat.\nLes mandarines aporten a l'organisme:\n-vitamina B1, B2, B3 i B6\nBeneficis per a la salut De menjar mandarines:\n-ajuda a combatre els símptomes de l'estrès\n-ajuda a controlar el colesterol\n-prevé la retenció de líquids\n-ajuda a combatre el restrenyiment\n-reforça el sistema immunològic\n-ajuda a tractar i prevenir tos i refredats\n-prevé afeccions cardiovasculars\n-afavoreix la producció de col·lagen\n-millora i conserva la salut de la pell, ungles, ossos i dentadura\n-ajuden a baixar de pes per tenir molt poca sucre i calories\n-ajuda a tractar la gota\n-afavoreix l'eliminació de càlculs al renyó\n-té un efecte sacien-te ideal per a les persones que estan a dieta o en procés de deixar de fumar\nLes mandarines són una fruita molt rica I sana pel que durant la tardor i hivern que és l'estació de l'any on se les troba cal consumir-les.\nLes mandarines es Poden menjar soles però també Elaborar postres, sucs, licors i fins i tot incloure-les en ensalades és un aliment molt combinable pel seu agradable sabor.\nÉs molt recomanable que els ancians, xiquets i dones embarassades Especialment mengen mandarines ja que li aporten nutrients necessaris per a mantenir-se sans i prevenir malalties.\nÉs molt beneficiós per a la salut incloure a les mandarines en la nostra dieta d'hivern.\nEtiquetas: Altres, endevinalles i poemes., Postres\n· 1 kg tomaques\n· 2 carabassetes\n· 2 pimentons verds\n· 400 g formatge fresc\n· 200 g pernil cuit\n· 100 g formatge ratllat\n· 1 paquet de pasta cuita per a lasanya\n· salsa beixamel\n1. Primer tallem en trossets xicotets les carabassetes, l'albergínia, els pimentons verds i la ceba. Posem un doll d'oli en una paella ampla i esperem que es calfe. Després posem les verdures trossejades i Les sofregim lleugerament. Reservem.\n2. A banda tallem el pernil cuit a tires i el formatge fresc en daus i mesclem. En un altre bol trossegem la tomaca I l'adobem amb oli. Posem a precalfar el forn a 180º.\n3. En una safata de forn posem un poc de mantega, una capa de pasta cuita, una altra de sofregit de verdures, una altra capa de pasta. Damunt posem una capa de la mescla de pernil cuit amb el formatge fresc, una altra capa de pasta i damunt la tomaca trossejada. Cobrim amb una capa de pasta.\nFinalment cobrim la lasanya amb la salsa beixamel, empolvorem amb formatge ratllat I gratinem en el forn a 180º, fins que vegem que el formatge ratllat està daurat.\nÍndex de Preus en Origen i Destí dels Aliments Gener. 2013\nLa diferència de preu de les taronges arriba el 1083%\nLa Coordinadora d'Organitzacions d'Agricultors i Ramaders acaba de publicar les dades corresponents a l'IPOD de gener 2013, com ja sabeu l'IPOD (Índex de Preus en Origen i Destí dels Aliments) és un indicador que ens mostra les diferències del preu que es paga en origen pels aliments i el preu que els consumidors hem de pagar per ells. Generalment la relació d'aliments mostrats són habituals en les cistelles de la compra i es destaquen especialment aquells que són de temporada. Com ja s'augurava en l'IPOD de desembre de l'any passat, les diferències de preus dels cítrics serien una tònica dominant, en el cas de les taronges la diferència és cridanera i s'ha incrementat lleugerament respecte al mes de desembre. L'indicador d'aquest mes mostra que la diferència de preu de les taronges arriba al 11 1.083%, en origen s'han cotitzat a 0'12 cèntims el quilo i els consumidors hem pagat una mitjana d'1'42 euros quilo.\nLa diferència percentual, com hem indicat, s'estableix en un 1.083%, o dit d'una altra manera, els consumidors hem hagut de pagar 11'83 vegades el valor de les taronges en origen. Açò és un poc inconcebible i més sabent que ens trobem en plena temporada i l'abundància predomina. Clar, que ja sabem que aquest tipus d'aliments són molt llépols i els intermediaris intenten traure el màxim profit, ofegant el preu en origen i mantenint el més alt possible el preu en el mercat. Respecte d'això cal destacar que COAG ha denunciat el que està ocorrent amb els cítrics, indicant que les cotitzacions s'han situat un 50% per davall dels costs de producció.\nA les taronges els segueixen les llimes en aquest particular rànquing de les diferències de preus, la diferència percentual es va establir en un 609%, en origen els citricultors van percebre pel quilo de llimes 0'23 cèntims, 2 menys que en les mes de desembre. Els consumidors hem pagat 1'63 cèntims per quilo, 7 cèntims menys que el mes anterior, en aquest cas s'han retallat diferències i hi ha traslladat la reducció de preu que s'ha realitzat al camp. Cal destacar que COAG ha indicat que aquest aliment se salva de moment de la tendència a la baixa, encara que si repassem indicadors d'anys anteriors podrem comprovar que les fluctuacions són significatives i que la situació canvia dràsticament d'un mes a un altre.\n· 400 grs. de cigrons\n· 3 alls sense pelar\n· 1 tros de pernil o un ós.\n· Oli d'oliva, sal, mitja culleradeta de bicarbonat\nPer preparar l'olla\n· Els cigrons cuits\n· Caldo de coure'ls\n· 4 botifarres (que estiguen eixutes)\n· 4 o 5 talls de cansalà curada\n· Un parell de cullerades de salsa de tomaca\n· Oli d'oliva.\nEl dia abans hem de posar els cigrons en remull amb aigua que els cobreixca i en sobre tres o quatre dits, una culleradeta de sal i mitja de bicarbonat.\nL'endemà els rentem, posem aigua al foc i quan estiga calenta afegim els cigrons ( l'aigua els ha de superar també uns quatre dits), afegim la fulla de llorer, la ceba pelada i sencera, els alls sense pelar, el pernil, i un raig d'oli d'oliva. Quan bulli, abaixem el foc, tapem i els deixem tapats durant 1 hora. Passat aquest temps, depèn del tipus de cigrons, ja són cuits. Destapem l'olla, els salem i si no són tous encara, els deixem que vagin bullint fins que estiguen cuits.\nAra prepararem l'olla:\n1. Fem un sofregit amb la ceba i l'all picats\n2. Incorporem la tomaca, la cansalà i la botifarra, els cigrons i brou de coure'ls.\n3. Deixem coure 20 minuts ( si cal hi anem afegint més brou).


Les obres del nou Petit Museu Escola Àster Antonio Bonet avancen a bon ritme - Revista Cambrils\nPer dur a terme aquest projecte, amb la col·laboració de la URV, l’Ajuntament està rehabilitant dues aules de l’Escola del Poblat HIFRENSA de l’Hospitalet de l’Infant\nPublicat el Divendres, 2 d'agost de 2019 11:03h\nUn moment de la visita d'obres | Cedida\nDes del mes de maig s’estan rehabilitant dues aules de l’Escola del Poblat HIFRENSA de l’Hospitalet de l’Infant. Aquests treballs, que permetran tirar endavant el projecte de creació del Petit Museu Escola Àster Antonio Bonet, amb la col·laboració del grup de recerca Centro de Análisis Integral del Territorio de la Universitat Rovira i Virgili de Tarragona (URV), van a bon ritme, tal com van poder comprovar ahir dimecres 31 de juliol l’alcalde, Alfons Garcia; la regidora de Cultura i Patrimoni, Nuria Ortiz; el director dels Serveis Territorials de Cultura a Tarragona, Jordi Agràs, representants del Col·legi d’Arquitectes de Tarragona i de l’empresa adjudicatària (Rècop Restauracions Arquitectòniques SL) i l’arquitecte responsable del projecte, Juan Fernando Ródenas, durant la visita a les obres.\nEn aquesta visita també hi va ser present Victòria Bonet, filla d’Antonio Bonet Castellana, el cèlebre arquitecte que l’any 1967 va rebre l’encàrrec de construir el poblat HIFRENSA (Hispano Francesa d'Energia Nuclear, SA), un conjunt residencial per allotjar els treballadors de la central nuclear de Vandellòs-I i les seves famílies.\nTots ells van poder veure en quin estat es troben els treballs de rehabilitació, que consisteixen en la recuperació de la funcionalitat de dos mòduls-aules de l’Escola Àster, del punt d’aigua, dels armaris, de l’equipament del pati exterior i de les fusteries i dels acabats. L’objectiu és recuperar els materials originals i eliminar les pintures i afegits. Amb aquesta filosofia també es reconstituirà el sistema de ventilació i la ceràmica vidriada de la coberta piramidal, que és el tret característic de l’Escola Àster del Poblat HIFRENSA. D’aquesta manera, tornarà a brillar la coberta, fins ara tapada per una pintura asfàltica.\nProjecte de rehabilitació per 48.000 euros\nEl projecte de rehabilitació de les dues aules, adjudicat a l’Rècop Restauracions Arquitectòniques SL per un import de 48.000 euros aproximadament, es complementarà amb amb el projecte de petit museu, que preveu destinar un dels mòduls a recrear una aula tal com era originalment; i l’altre mòdul, a fer les funcions d’aula didàctica, per donar a conèixer l’obra d’Antonio Bonet Castellana.\nL’Ajuntament ha encarregat a la Fundació URV el disseny, comissariat i producció d’una exposició permanent per aquest espai didàctic, on hi haurà panells expositius de l’arquitecte Antonio Bonet Castellana, de la central nuclear de Vandellòs-I i del poblat HIFRENSA; panells amb fotografies de l’escola amb alumnes i en què es podrà consultar una pàgina web; una maqueta de conjunt del poblat, jocs didàctics de taula amb fusta per als infants; i una zona d’estar amb cadira, catifa i lluminària.\nD’aquesta tasca de museïtzació, que costarà uns 13.000 euros aproximadament, se n’ocuparà el Dr. Guillermo Zuaznábar de l’Escola d’Arquitectura de la URV, com a investigador principal; l’arquitecte Juan Fernando Ródenas, com a coordinador; i l’arquitecte Carlos Gonzalvo com a col·laborador. El seu pla de treball inclou una fase de diagnosi, de treballs de camp amb anàlisi fotogràfic i documental de diferents arxius històrics.\nEl poblat HIFRENSA i l’escola del poblat estan declarats com Bé Cultural d’Interés Local (BCIL) i a data d’avui tant el poblat Hifrensa com l’escola del poblat estan en procés de catalogació com a Bé Cultural d’Interès Nacional (BCIN) a la Generalitat de Catalunya, tal com ha assenyalat el director dels Serveis Territorials de Cultura a Tarragona, Jordi Agràs.\nAmb l’ obertura del Petit Museu Escola Àster Antonio Bonet, prevista per abans d’acabar l’any, l’Ajuntament vol posar en valor l’obra d’aquest arquitecte de renom al municipi i oferir un punt d’acollida a les persones que participen en les visites guiades a aquest recurs patrimonial que organitza la Regidoria de Cultura. “Necessitàvem un centre de recepció, un lloc on explicar l’obra de Bonet Castellana existent a l’Hospitalet de l’Infant, la seva importància i el seu context i alhora volíem donar suport al treball que està duent a terme la Generalitat de Catalunya per declarar BCIN aquest conjunt arquitectònic”, ha apuntat la regidora de Cultura i Patrimoni, Nuria Ortiz.\nAquest conjunt arquitectònic disposava d’escola, biblioteca, club social, residència per a empleats solters, una zona esportiva i les dotacions d'Infraestructura necessàries per proveir a 280 habitatges d'aigua potable, electricitat i gas. El conjunt està connectat mitjançant passos per a vianants i bicicletes, amb places públiques.\nLes intencions del client que va encarregar la seva construcció consistien en crear un àmbit urbà perquè els treballadors i les seves famílies poguessin desenvolupar una vida individual, familiar i col·lectiva completes.\nPetit Museu Escola Àster Antonio Bonet


Vilanova premiarà el foment de l’ocupació i l’emprenedoria - vilanovainformacio.cat - Portal de Comunicació de Vilanova del Camí\nAmb la voluntat de contribuir en l’impuls de la creació d’ocupació i de fomentar l’emprenedoria, l’ajuntament vilanoví ha creat una partida de subvencions dotades amb 40.000 euros per a la creació de llocs de treball o de noves empreses. Les ajudes tenen dues línies d’acció: una adreçada a les petites i mitjanes empreses del municipi per a la contractació de persones per un període mínim de 6 mesos a mitja jornada o 3 mesos a jornada completa durant el 2014; i una segona línia, dirigida als emprenedors que iniciïn una activitat econòmica.\nPel que fa als imports de la subvenció, que oscil·la entre els 600 i els 800 euros, dependrà, en el cas de la línia 1, del termini del contracte. En el cas dels emprenedors, la subvenció serà sempre de 600 €. A més a més, des de Promoció Econòmica donen suport per ajudar a tramitar la subvenció.\nLa presentació de sol·licituds es pot fer fins el 31 de desembre de 2014 o fins que s’exhaureixi el crèdit disponible. Les sol·licituds s’aniran estudiant i valorant a mesura que vagin arribant i es resoldran mensualment.\nLes bases, es poden consultar al web municipal, www.vilanovadelcami.cat, detallen les línies de la subvenció, els requeriments i la documentació a presentar així com tota la informació sobre els terminis i les formes de pagament.\nAquesta és una proposta que el Ple va aprovar per unanimitat en la sessió plenària celebrada el 10 de març, a instàncies dels grups de CiU i ERC.\nEntitats i Cultura renoven compromís amb la signatura de convenis 2014


13 de Setembre - 20:00hs\nXavi Díaz neix a Vilafranca del Penedés (Barcelona) el 16 de febrer del 1962. Comença a tocar la guitarra als 16 anys emulant els acords dels Beatles, als anys 80 estudía guitarra clàssica i solfeig amb el profesor Gregori Martínez obtenint el Grau Elemental al Conservatori del Liceu. Als anys 90 acaba els seus estudis a l’Aula de Música Moderna i Jazz de Barcelona, on va estudiar guitarra de jazz amb professors con Marc Grau, Joan SanMartí, Albert Cubero, Andrew Rossetti i Paco Salas.\nDurant aquest anys forma part de grups de música de ball com a cantant i guitarrista: “Ombrel.la”, “L’Havana” i “Orquestra Melodia”. En el camp del rock actua amb “Freak Brothers” i “Baloo Rock”. A partir dels 90 es dedica plenament al jazz amb les següents formacions: “Enric Alegre quartet”, “Vertx de Zenc” (finalistes del concurs de TV3 “Exit”), “Standart Big Band de Martorell”, “Sundown”, “Vi bop jazz quartet” i “Saün”, A partir del 2004 neix el seu grup “Xavi Díaz quartet”, i actua fins a les hores per tota Catalunya amb els seus propis temes i gravant quatre treballs discogràfics.\nTambé es professor de guitarra en diferents escoles de Música com, l’escola Maria Dolors Calvet de Vilafranca del Pdés , l’escola “Musics” del Vendrell, “Clau de Sons” de Vilafranca del Penedès i “Tok-tok” de la mateixa població.


Les Receptes de StHilari: ENROTLLATS D’ANIVERSARI\nPublicat per Alfons a 15:33\nLa Morena en la cocina ¡¡¡Que follón¡¡¡ 2 de maig de 2010 a les 15:51\nBonito ramo de aniversario ¡Felicidades!\nSonia - L'Exquisit 2 de maig de 2010 a les 15:59\nMoltissimes felicitats!!! Quines floretes!!! Precioses...\nConitnua preparant coses tant bones...\nmercè 2 de maig de 2010 a les 16:02\nAquesta me l'apunto pitant!quina presentació més xula per a un dia amb convidats!!a reveure.\nXavier 2 de maig de 2010 a les 17:09\nPer molts anys, rei!\nLa veritat és que fa poc que conec el teu blog, però és un dels que més em fascina.\nBon pomet que has fet d'enrotllats!\nMarina 2 de maig de 2010 a les 17:15\n¡Quina monaaada! Amb el teu permís agafo una...Ai, ara no sé quina triar :) Prenc nota d'aquests exquisits i elegants pintxos!\nGemma 2 de maig de 2010 a les 18:11\nFelicitats!!! i aquesta l'apunto, és molt resultona.\nGemma 2 de maig de 2010 a les 18:25\nFelicitats!!!!!!!!! Fa poquet que et segueixo, però ja sóc una fan declarda dels teus gotest i les teves presentacions. Com aquesta, per exemple!!!!!\nDomi 2 de maig de 2010 a les 20:02\nFelicidades ¡¡¡¡Cojo una de salmón ¿ok? un beso\nMónica 2 de maig de 2010 a les 21:23\nMuchas felicidades! Siempre espero encontrarme una receta maravillosa, y nunca me defraudas.\nMªJose-Dit i Fet 2 de maig de 2010 a les 22:37\nMoltíssimes felicitats!!! m´ha encantat la presentació de la recepta, vos copio la idea val? un peto!!\nxisca 2 de maig de 2010 a les 22:39\nMolts d'anys!!!!! Jo amb el teu permís m'agafaré el ram sencer . M'encanta. Que seguesquis sent tant creatiu com fis ara i que noltros ho vegem.\nCarmen (Dulces bocados) 3 de maig de 2010 a les 7:44\nFelicitats Alfons, continua posant aquestes meravelloses receptes que nosaltres estarem enganxats durant molt de temps. Petonets\nAnònim 3 de maig de 2010 a les 8:24\nMoltes felicitats Alfons! Tens un blog estraordinari i val la pena de seguir-l'ho.\nVisc a la Cuina 3 de maig de 2010 a les 9:56\nQuina manera més encantadora de celebrar l'aniversari! Quins " bons rotllos "! T'han quedat preciosos...com sempre!\nLa cuina vermella 3 de maig de 2010 a les 10:22\nHola estimat Alfons!! Moltes felicitats, és un goig formar part d'aquest aniversari tan enrotllat, i de poder gaudir de la teva cuina, que és genial!!! Enhorabona!\nla gemmota 3 de maig de 2010 a les 11:34\nMoltes felicitats!! És un plaer seguir-te i agafar idees dels gotets fantàstics que prepares!\n...jo també n'agafo un de salmó!\nTeresa 3 de maig de 2010 a les 13:20\nPer molts anys!!! un pom de flors molt atractiu i enrotllat1\nsilvia 3 de maig de 2010 a les 14:05\nPero si eres todo un caballero!!!Gracias por el ramo,por supuesto me llevo una flor,gracias por tus entradas, por el espectáculo de tus creaciones,y por tu sentido del humor.Una entrada "CHIC"...(lo que te gusta esa palabra, jejeje)para un día especial.\nPor muuuuchos años mas ;)!!\nGlòria 3 de maig de 2010 a les 16:53\nFeliç aniversari!! Esperem que per molts anys continuïs tant enrotllat i ens continuïs passant aquestes receptes teves tan interessants!.\nFem un mos 3 de maig de 2010 a les 20:03\nMooooooltes felicitats per aquet aniversari del bloc, esperem que segueixis igual “d`enrotllat” molts anys i ens faixis aquestes receptes tan suggerents.\nDonibaneko 3 de maig de 2010 a les 20:55\nFeliç aniversari!!, m´ha encantat la presentació de la recepta, Conitnua preparant coses tant bones...\nMaria Dolores 3 de maig de 2010 a les 22:49\nMaria Dolores 3 de maig de 2010 a les 22:51\nFelicitats per l'aniversari i que detall has tingut amb eixe ram bonic i comestible, quin goig fa vindre a visitar-te.\nSilvia 4 de maig de 2010 a les 10:30\nGracias a tí por deleitarnos con tan fantásticas recetas.\nLy 4 de maig de 2010 a les 17:25\nFelicidades!! te cojo uno que tienen muy buena pinta y lo celebro contigo.\nfresaypimienta 5 de maig de 2010 a les 18:07\nQuins enrollats!!!!!!!!!! una idea super original!!!!! fantástica!\nSUSANNA 5 de maig de 2010 a les 20:03\nFELIÇ ANIVERSARI, I QUE PER MOLTS ANYS PODEM GAUDIR DE LES TEVES DELICIOSAS, ORIGINALS, FANTASTIQUES,....RECEPTES\nMIL PETONETS ENRROLLATS, SUSANNA\nmanel 5 de maig de 2010 a les 20:56\nper molts anys! i felicitats per aquesta celebració tan 'enrotllada'!\nAnna de Llepadits 8 de maig de 2010 a les 8:31\nPer molts anys!! podeu seguir les teves receptes!!! i et segueixis "enrotllant!"\nDolorss 13 de maig de 2010 a les 12:34\nPer molts anys per aquest primer aniversari!!!!!!\nAgrair-te les receptes tan bones que ens has ofert.\nEspero gaudir de noves durant molt de temps.\nMª Carmen 20 de maig de 2010 a les 15:06\n¡felicitats! m'agrada molt el teu blog, espere que cumplixques molts més ensenyant-nos a fer coses tan rebones. Un abraç (el proper dissabte que es el meu aniversari, encara que jo ne faré 40, aprofitaré alguna recepta de les teues).\nmargot 23 de juny de 2010 a les 19:25\nMaria Pilar 12 de desembre de 2010 a les 15:59\nQue buenos estos aperitivos y muy bien presentados.\nEl Oso con Botas 1 d’agost de 2012 a les 8:02\nMuy original la presentación y sencilla la receta :)


Lexicon[modifica | modifica el codi]\nLa seva obra va arribar als nostres dies a través d'una còpia del segle XV. Es titula "Col·lecció alfabètica de totes les paraules" (Συναγωγὴ Πασῶν Λέξεων κατὰ Στοιχεῖον), té més de 50.000 entrades, una llarga llista de paraules peculiars, formes i frases fetes, amb explicació del significat i sovint una referència d'algun autor que les ha fet servir o una indicació de la regió de Grècia on eren emprades de forma habitual. Aquesta obra és, per tant de gran valor per als estudiants dels dialectes grecs antics i també per les explicacions sobre el llenguatge emprat per autors de l'època clàssica, en especial Èsquil i Teòcrit, que acostumaven a fer servir paraules bastant inusuals.\nEn una carta escrita per l'autor com a prefaci, diu que aquest diccionari està basat en part en el de Diogenià (el qual s'havia basat en un treball anterior de Pàmfil de Nicòpolis), però que també havia consultat obres d'altres gramàtics, entre ells: Aristarc de Samotràcia, Apió, Heliodor i altres.\nAlgunes paraules pertanyents al camp semàntic del cristianisme (glossae sacrae) probablement siguin afegits del copista, ja que Hesiqui no devia ser cristià. Aquest manuscrit es va trobar a la Biblioteca de Sant Marc, a Venècia (catalogat com: Marc. Gr. 622). La primera edició que se'n va fer va ser la de Marcus Musurus, a la impremta d'Aldus Manutius a Venècia, el 1514; tornada a editar el 1520 i 1521 amb modestes revisions. Anys més tard se'n va fer una edició de més prestigi a càrrec de Moriz Wilhelm Constantin Schmidt (1858–1868).\nObtingut de «https://ca.wikipedia.org/w/index.php?title=Hesiqui_d%27Alexandria&oldid=18550528»


Trias reivindica el pacte per a un “govern fort”\nL’alcalde defensa la gestió del turisme del govern municipal, però admet que “cal fer més”\nTrias reivindica el pacte per a un “govern fort” PERE VIRGILI\nBarcelonaLes eleccions municipals que se celebraran al maig dibuixen un panorama més incert que mai. L’aparició de Guanyem i la crisi dels partits tradicionals dinamitaran les dinàmiques establertes fins ara a l’Ajuntament de Barcelona. Si es compleix el que preveuen les enquestes, el ple estarà format per moltes formacions i sense grans majories que permetin una governabilitat còmoda. Segons el Baròmetre Semestral de Barcelona del mes de juny, CiU i ERC empatarien les eleccions amb un 11,1% de vots, i les seguirien ICV-EUiA, el PSC, Podem, Ciutadans, la CUP i el PP. A diferència d’altres sondejos que preveuen una presència més gran de Guanyem, el baròmetre apuntava que seria l’última força. Conscient que un panorama fragmentat el perjudica, Trias va reivindicar ahir a la trobada anual amb els periodistes la necessitat d’“un govern fort” per a la ciutat. “Necessitem un govern amb més regidors per encarar els reptes de futur”, va expressar.\nCiU s’ha vist obligat a pactar per tirar endavant grans projectes\n“Estic convençut que jo sol no trauré 21 regidors, i, per tant, voldré pactar”. Així es va pronunciar durant la conferència l’alcalde, que va afegir que si haguessin tingut un govern més estable “les coses” els haurien anat “molt millor”. L’actual govern en minoria de CiU -només té 14 regidors dels 41- l’ha obligat a pactar amb altres formacions per poder tirar endavant els grans projectes de ciutat. Trias va presumir ahir d’haver pactat amb el PP, el PSC i Unitat per Barcelona (UxB), i va reivindicar el “diàleg” com una forma de fer política. “Lamento no haver pogut arribar a cap pacte amb ICV-EUiA”, va afegir. “A principis de mandat ningú pronosticava que podríem governar sols, però les coses han anat bé i ens n’hem sortit”, va expressar l’alcalde. El PP s’ha erigit com el principal soci del govern d’aquesta legislatura, pactant alguns dels temes més controvertits. Els pressupostos del 2012, el pla d’usos de Ciutat Vella, les inversions del 2013 o l’ampliació d’horaris comercials són alguns dels exemples. Però els últims mesos el PSC ha millorat les relacions amb l’executiu convergent i ha aconseguit pactar-hi els pressupostos del 2015, entre d’altres. L’acord es va assolir a canvi d’una rebaixa de la T-10.\nEl model turístic de la ciutat s’ha posat en qüestió aquest mandat\nUn dels principals problemes que ha tingut l’executiu de Trias aquest any ha sigut, sens dubte, el debat sobre el model turístic. Les manifestacions de la Barceloneta -que van anar seguides de mobilitzacions en altres barris afectats- van obrir la capsa de Pandora. A l’enquesta de serveis municipals publicada al mes de novembre el turisme es va posicionar com el setè problema dels barcelonins, amb un percentatge que triplicava el de l’any anterior. Així, es va passar de l’1,2% al 3,8% actual. L’alcalde ahir va fer referència al turisme i va reconèixer obertament que “cal fer més”. “Hem fet moltes coses per gestionar millor el turisme, però hem de seguir treballant en la desconcentració”, va expressar. A més, va defensar que els ingressos que genera el turisme “han de revertir més directament en el benestar de la gent”. “Volem que Barcelona sigui una ciutat per viure-hi, no només per veure-la, mantenint l’autenticitat dels nostres barris, invertint en la millora de la qualitat de vida”, va reivindicar.\nTrias reivindica el paper clau de Barcelona en el procés sobiranista\n“Barcelona, com a capital, ha estat i seguirà estant al costat del govern i del president de la Generalitat”, va expressar ahir l’alcalde. A més, va reivindicar el paper clau que ha tingut la ciutat en el procés independentista. “Al mes d’octubre vam estar al costat dels més de 900 municipis de Catalunya per donar suport al president Mas i al dret a decidir”, va afirmar.\nL’alcalde defensa que cal protegir els emblemàtics de “veritat”\nEl 31 de desembre es va acabar la moratòria de dues dècades que es va preveure per als locals comercials de renda antiga en la nova llei d’arrendaments urbans. Aquest fet ha provocat un degoteig de tancaments de diverses botigues emblemàtiques de la ciutat. “Volem mantenir-les i fins i tot comprar-les, però només les que siguin emblemàtiques de veritat”, va expressar Trias. També es va referir al comerç de proximitat, i va assegurar que cal “potenciar-lo i protegir-lo”. El comerç dóna feina a més de 140.000 persones, més d’un 15% dels llocs de treball de Barcelona.\nLa ciutat està aixecada per reformes urbanístiques\nL’Ajuntament ha aprofitat la bona salut de les arques municipals per endur-se la medalla d’haver posat guapa la ciutat. A cinc mesos de les eleccions municipals, Barcelona està aixecada per les obres. “En aquest mandat hem acabat 431 obres, en tenim 173 d’iniciades i aquest gener en comencen 19 més”, va apuntar. Trias, una vegada més, va voler destacar que les reformes s’han fet “en tots els districtes de la ciutat, per portar la mateixa qualitat urbana, amb equipaments i voreres més amples”.


COPONS RAMON, JAUME - Llibreria La Puça | Llibreria online d'Andorra - Comprar llibres en català online - Llibres Andorra i Pirineu\nUns caçadors han arribat al Bosc Blau a la recerca del drac d'or. I si el confonen amb en Rufus? En Bitmax i els habitants del bosc organitzen un pla per protegir-lo, però? què far... 9788491016618 COPONS RAMON, JAUME COMBEL lunes, 1 de febrero de 2021\nAutor: COPONS RAMON, JAUME Editorial: COMBEL Llançament: 01/02/2021 Disponible\nEn Paolo ha fet una feina molt dura. Ser pastor vol dir estar sempre a l'aguait! Però, cal posar tant ordre al Bosc Blau?Segur que l'Evo hi està d'acord. En Bitmax, en Wagner i la ... 9788491016632 COPONS RAMON, JAUME COMBEL lunes, 1 de febrero de 2021\nSovint quedem enlluernats per com són els altres o per les coses que tenen o que fan. I, aleshores, pensem que voldríem ser com ells.Però..., esteu segurs que ens agradaria ser com... 9788491016441 COPONS RAMÓN, JAUME COMBEL lunes, 1 de febrero de 2021\nAutor: COPONS RAMÓN, JAUME Editorial: COMBEL Llançament: 01/02/2021 Disponible\nEn Superporc està convençut que és un superheroi. El problema és que no té cap superpoder i s'està convertint en un perill per als altres i per a ell mateix. Cal que en Bitmax l'aj... 9788491016380 COPONS RAMON, JAUME COMBEL martes, 1 de septiembre de 2020\nAutor: COPONS RAMON, JAUME Editorial: COMBEL Llançament: 01/09/2020 Disponible\nLa Mus i el Wagner, una rata i un os, troben un robot enmig de la carretera. Decideixen emportar-se'l a casa i arreglar-lo. El seu nom és Bitmax i té una professió molt estranya: é... 9788491016366 COPONS RAMON, JAUME COMBEL martes, 1 de septiembre de 2020\nAutor: COPONS RAMON, JAUME Editorial: COMBEL Llançament: 01/09/2020 Disponible en breu\nTal com diu el gran Charles Chaplin, un dia sense riure és un dia perdut. Hi ha riures emocionats, n'hi ha de divertits, de repel·lents, de sincers, etc. En aquest llibre, hi troba... 9788491015529 COPONS RAMON, JAUME COMBEL sábado, 1 de febrero de 2020\nAutor: COPONS RAMON, JAUME Editorial: COMBEL Llançament: 01/02/2020 Disponible\nPoc o molt, tothom s'enfada. Quan ens enfadem, diem coses que no volem dir i fem coses que no volem fer, però... ho podem evitar? Aquest llibre parla del que ens passa quan estem e... 9788491015505 COPONS RAMON, JAUME COMBEL sábado, 1 de febrero de 2020


You are here: Home ∼ ICV i la CUP garanteixen que el pacte sigui de país (III)\nPublished by Oriol on 15 desembre, 2013 | Leave a response\nCamats i Fernàndez. Hi ha una pugna soterrada entre ICV i la CUP per veure qui és més alternatiu. De fet, la CUP ha “stablihsmentalitzat” els primers.\nICV-EUiA. Iniciativa salva els mobles en la negociació, en el sentit més purament ideològic. De fet, l’estranya aliança –podríem arribar a qualificar-la d’antinatural- que ha teixit amb UDC, els situava en una posició de força en les negociacions polítiques davant el bloc de pressió ERC-CUP i, per extensió, el poble en general que era qui va sortir al carrer a defensar la Independència. No hi ha ningú que s’hagi manifestat per votar el contingut de la primera pregunta. Per això la #preguntanormal és la segona. Per a ICV-EUiA doncs, aconseguir seguir al bloc favorable a la consulta, sense tenir una posició clara sobre la l’autodeterminació catalana –com sí la tenen quan s’han hagut de referir a d’altres minories mundials-, era tot un repte, i se n’han sortit prou bé.\nEl poble perdona davant la magnitud de la força de la unitat, però no oblidarà si el plantejament de la doble pregunta acaba essent un obstacle insalvable per la independència. En qualsevol dels casos però, ICV-EUiA sempre ha defensat amb més claredat que no pas el PSC el federalisme, i per això la cúpula no va participar a la Via Catalana. Era legítim que malgrat l’obvietat del clam, i que el propi federalisme estava representat en el “no” a la qüestió sobre la independència, seguissin defensant els seus postulats polítics. Així, alguns –el PSC se n’ha desmarcat- dels defensors de la tercera via han aprofitat hàbilment la feina que ha fet l’independentisme per arribar fins aquí, fer la pinça al darrer moment, i en nom del consens aconseguir un acord que el poble ha situat per sobre de totes aquestes diferències.\nIniciativa ara podrà intentar recuperar vots de l’erosió permanent del PSC. L’auto descartament dels socialistes just quan s’ha pactat la pregunta que ells desitjaven, fa que ara sigui ICV-EUiA principalment qui pugui agafar la bandera de la defensa real del federalisme. De fet, en l’especial consulta de TV3 la mateixa nit de l’acord, ja vam veure algunes mostres d’això; Camats deixava en evidència la postura aïllacionista del PSC i lluïa el mèrit de ser els únics defensors de la postura federalista real, i haver aconseguit incloure el postulat a la pregunta al mateix temps. Com comentàvem a l’inici però, el repte d’ICV passa per definir-se d’una vegada per un camí o l’altre. Els votants ara mateix estan dividits -amb un lleuger decantament cap a la independència-, i els diversos sectors pressionen per estirar cap a una banda o l’altra. Catalunya però, podria arribar a saltar el mur sense que la cúpula hereva del PSUC s’hagi arribat a definir. Herrera fia la divergència entre el #SÍSÍ o el #SÍNO, a la reacció que tingui l’estat. Es presenta feina pels ideòlegs del partit de cara al 2014. Per altra banda, Iniciativa aconsegueix un altre mèrit, en el sentit ja més estrictament electoralista, com és el de mantenir la llibertat de vot als pressupostos –al contrari d’ERC- i en d’altres tasques pures d’oposició, i seguir al vaixell consultista al mateix temps. De ben segur serà la principal via d’atac a ERC, malgrat saber que si ERC deixa de donar aquest suport al govern, aquest cau i, en conseqüència, el procés també. Fóra desitjable en aquest cas que CiU i ICV-EUiA miressin d’anar acostant posicions també en aquest terreny.\nCUP. a l’espera de veure què dirà “l’assemblea”, mitjançant el farragós procés de posar-se d’acord per consensuar una postura a nivell local i després a nivell nacional; de moment, els tres diputats han estat a l’altura de les circumstàncies i s’han mantingut absolutament ferms –malgrat ser només tres diputats-, en la defensa de la demanda del poble al costat de l’ANC i ERC. La CUP ha mostrat una maduresa i una coherència de discurs, que pocs esperaven abans de la seva entrada al Parlament. El discurs suficientment diferenciat d’ERC i d’ICV els consolidarà de cara a uns propers comicis, al contrari del que va passar amb d’altres formacions caigudes en l’oblit. La CUP s’erigeix doncs, com la referència i de futur de l’esquerra alternativa real de Catalunya i dels Països Catalans, per sobre d’Iniciativa, en termes ideològics.\nPosted in Dietari 2014, Especial acord consulta Tagged CUP, David Fernández, federalisme, ICV, Joan Herrera


El govern espanyol invertirà 6.300 milions d'euros a Rodalies fins al 2030 | SER Catalunya | Cadena SER\nEl govern espanyol invertirà 6.300 milions d'euros a Rodalies fins al 2030\nEl ministre de Transports, José Luis Ábalos, assegura que és un pla d'inversions realitzable, però la Generalitat manté l'escepticisme.\nUsuaris a l'estació de tren de Martorell amb la senyalització del tall de la R4 de Rodalies, el 25 de juliol del 2020. / Jordi Bataller (ACN)\n13/12/2020 - 10:20 h. CET\nEl govern espanyol es compromet a invertir 6.345 milions d'euros a la xarxa de Rodalies, des d'ara i fins al 2030. El ministre de Transports, José Luis Ábalos, amb els pressupostos acabats d'aprovar, ha presentat avui a Barcelona un pla de millora i ampliació de la xarxa actual. El document ve precedit per unes males credencials, perquè fa més de 10 anys es va presentar un altre full de ruta del que s'ha executat només un 15%. Pot ser per això, el conseller de Territori, Damià Calvet, s'ha mostrat escèptic i ha reclamat al ministre que, aquesta vegada sí, s'executin les actuacions previstes.\nEl pla de Rodalies, que ha coordinat Pere Macias, ha de millorar la infraestructura actual, fent les inversions necessàries a les vies i a la senyalització, per donar més capacitat i fiabilitat a la xarxa, reduint les incidències i minimitzant les seves conseqüències. D'altra banda, preveu 120 quilòmetres més de via fent alguns desdoblaments encara pendents, com el de la línia R3, i 10 noves estacions. Segons Macias, amb totes les actuacions previstes, es podrà ampliar l'oferta en un 58%, una xifra superior a l'increment de la demanda previst per l'Autoritat del Transport Metropolità per al 2028, que amb la pandèmia es produirà al 2030.\nEl ministre de Transports, José Luis Ábalos, diu que amb aquest pla, que preveu una inversió de 6.345 milions d'euros d'inversió, "apostem com mai s'ha fet per la millora de Rodalies i la mobilitat de Catalunya" i que es fa pensant "en el bé comú i en el desenvolupament econòmic i social de Catalunya".\nDe pla de Rodalies ambiciós ja se’n va presentar un fa més de 10 anys i només s'ha executat el 15 per cent de la inversió. Per això, el conseller de Territori, Damià Calvet, ha demanat al ministre que, aquesta vegada sí, es facin les actuacions previstes. Calvet ha dit que "ens mirem aquest pla de Rodalies amb un cert escepticisme, no és el primer que es fa i es presenta i la pregunta és si serà aquest el primer que es complirà". El conseller ha afegit que "de tota manera, ens el mirarem amb calma, amb bona voluntat, amb predisposició a destacar les llums per damunt de les ombres". Calvet ha retret també al ministeri que la Generalitat, que és la titular del servei de Rodalies, no hagi participat més directament en l'elaboració del pla.\nL'alcaldessa de Barcelona, Ada Colau, ha dit que el pla de Rodalies és una de les tres assignatures pendents de la mobilitat a Barcelona, amb el tramvia per la Diagonal i la línia 9. I diu que exigirà personalment que s'executin les inversions previstes.\nEl mateix pla preveu crear una comissió mixta de totes les administracions per fer un seguiment de l'execució de les actuacions previstes.


La Intersindical-CSC denuncia Educació per la manca d’un “pla de prevenció contra la Covid-19” en les oposicions - Social.cat\nLa Intersindical-CSC denuncia Educació per la manca d’un “pla de prevenció contra la Covid-19” en les oposicions\nEls delegats sindicals han fet arribar la denúncia a Inspecció de Treball després de constatar “mancances i incompliments”\nDimecres, 7 d'octubre de 2020 | 11:30 h\nEls delegats de la Intersindical-CSC davant de la Inspecció de Treball | Intersindical-CSC\nLa Intersindical-CSC ha denunciat aquest dimecres al Departament d’Educació davant la Inspecció de Treball per la manca d’un “pla de prevenció contra la Covid-19” en les oposicions dels docents. “Vam sol·licitar el juliol passat en la mesa sectorial que Educació elaborés un pla de prevenció per a les oposicions docents per tal de protegir els drets i la salut de tribunals i aspirants, i no s’ha fet”, es queixen.\n“No entenem que el Departament no hagi presentat, ni que fos a última hora, veient la situació del moment, un pla de prevenció complet, adequat i adaptable als diferents centres educatius on es realitzen les proves de selecció”, continuen. De fet, alerten que només es van publicar “unes instruccions sense haver estat presentades i debatudes”, “saltant-se la normativa i sense haver estat aprovades ni pel Departament de Salut ni pel PROCICAT”.\nA la Intersindical-CSC consideren que durant la pandèmia Educació ha ignorat totes les demandes dels treballadors i que no és acceptable que Educació “gaudeixi d’impunitat per actuar de manera imprudent i jugant amb la salut de les persones participants del procés selectiu”. Així, recorden al sindicat que el 3 de setembre van sol·licitar a la conselleria, si no era capaç d’elaborar un pla de prevenció, que endarrerís el procés d’oposició fins que hi hagués un pla avalat per Salut. Això, pèro, no s’ha produït i, per això, al sindicat han denunciat la conselleria.\nUn procés de selecció “en plena pandèmia”\nAlerten al sindicat que es va iniciar el procés selectiu “en plena pandèmia sense haver-hi un pla de prevenció i sense haver obtingut el vist-i-plau de Salut”, i denuncien que es va deixar la decisió de prendre les mesures oportunides “en mans de les comissions de selecció”, un fet que, consideren, “dona lloc a l’arbitrarietat i a greuges comparatius entre aspirants, trencant el principi d’igualtat”.\nTambé es queixen que no hi ha “cap d’instrucció o informació oficial en la qual s’especifiqui com procedir o els terminis màxims per poder realitzar les proves en cas d’haver d’estar confinat durant el procés” i avisen que “no està prevista cap solució en cas d’haver de confinar els tribunals o d’haver de tancar els centres docents on es realitzen les proves per brots”.\nMancances en la neteja dels espais\n“També reflectim, en la denúncia, les mancances en la neteja i desinfecció i en la provisió de màscares adequades”, denuncien a la Intersindical-CSC, que explica que amb tota la informació analitzada i recollida el Departament d’Educació “incompleix diversos articles de la Llei 31/1995, de 8 de novembre, de Prevenció de Riscos Laborals”.\n“No demanem cap mesura cautelar relacionada amb la suspensió o l’ajornament del procés, perquè aturar-lo a meitat perjudicaria els opositors, però sí que hem de denunciar que aquesta mancança posa en risc els treballadors dels tribunals, del personal PAS que faciliten aquestes proves i crea possibles greuges en els aspirants”, argumenten.


S’incrementen en un 85% les persones participants dels cursos online de Barcelona Activa | Comerç de Barcelona\nS’incrementen en un 85% les persones participants dels cursos online de Barcelona Activa\nFORMACIÓ. L’adaptació online de l’oferta formativa ha generat enguany més inscripcions, sobretot en els programes relacionats amb les polítiques del re-skilling tecnològic i el foment del talent digital\nBarcelona Activa ha incrementat l’oferta de formació online durant els mesos d’estiu arran de la creixent demanda per part de professionals i empreses. Durant el mes de juliol la participació ha pujat fins a les 56.000 inscripcions, un 43% més que en el mateix període de l’any passat. Un dels motius d’aquest augment de participants és l’adaptació dels cursos presencials a l’entorn online, fent possible l’accés d’usuaris i usuàries durant la situació d’excepcionalitat generada per la crisi de la COVID-19. Aquest fet posa de relleu que l’opció virtual està consolidada i en expansió, i alhora destaca el paper central de la tecnologia en el sector formatiu.\nEl nombre de persones inscrites en formacions tecnològiques s’ha incrementat des de l’inici de la pandèmia en un 85%. El perfil d’aquestes persones és: la majoria són dones, un 64%, un 39% són persones treballadores autònomes, el 71% amb estudis universitaris, i el 65% entre 30 i 54 anys.\nLes empreses tecnològiques són les que han generat més ocupació i han patit menys destrucció de llocs de treball. Per aquest motiu, l’aposta de Barcelona Activa és potenciar programes i polítiques públiques que fomentin el talent digital i reorientar professionals que provenen d’altres sectors cap al sector TIC.\nFormació tecnològica bàsica, especialitzada i orientació laboral pràctica\nLa formació de Barcelona Activa és gratuïta i oberta, a disposició de tota la ciutadania i dirigida a tota persona que vulgui trobar una nova feina o millorar el seu perfil professional. S’estructura a través del Cibernàrium i de Barcelona Treball, que ofereixen diferents tipus d’experiències formatives en funció de l’objectiu de la persona usuària.\nD’una banda, el Cibernàrium, servei municipal de divulgació i capacitació tecnològica, fomenta el talent digital i posa a l’abast de tota la ciutadania activitats formatives de diversos nivells (inicial, especialitzat i avançat) per la millora de les competències digitals. L’oferta habitual és de prop de 100 activitats setmanals, la gran majoria de curta durada (entre 3 i 16 hores).\nDurant aquests mesos d’estiu ha engegat dues iniciatives: e-StiuTIC amb formació adreçada a personal docent i famílies per dotar-los d’eines i recursos i acompanyar-los en la transformació digital de l’educació; i la Slash Fridays masterclasses amb experts en tendències tecnològiques.\nEl Cibernàrium compta amb experts de renom com Genís Roca, Karme Peiró, Simona Levi, Esther Paniagua, entre d’altres formadors amb una dilatada experiència en àmbits tecnològics i digitals.\nD’altra banda, Barcelona Treball ha programat durant tot l’agost 55 activitats, que es desenvolupen mitjançant l’Aula Virtual, destinades a millorar les competències professionals i aprendre a utilitzar de manera eficient les eines de recerca de feina. A aquesta oferta, cal sumar els 25 cursos que s’ofereixen en format MOOC, per accedir als continguts quan i des d’on la persona vulgui, que han augmentat enguany la seva participació en un 400%.


Apartment Palanga Palanga Lituània - Ofertes d'hotels amb els MILLORS DESCOMPTES EN LÍNIA\nVeure tots els 1.077 allotjaments a Palanga.\nSenojo turgaus g. 11, Palanga, Palanga, Lituània, 00133 - Veure al mapa\nMés informació sobre Apartment Palanga\nSi el que està buscant és per un hotel ben situat a Palanga, no busqui més enllà de Apartment Palanga. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Palanga també ofereix moltes instal.lacions per enriquir la seva estada a Palanga. L'hotel ofereix transport hotel/aeroport, habitació familiar, servei de llançadora per garantir el més gran comfort possible als seus clients.\nL'ambient de Apartment Palanga es reflexa en cada habitació. balcó/terrassa, aparell de televisió LCD/pantalla de plasma, TV satèl•lit/cable, nevera, forn microones són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Palanga, el Apartment Palanga és el lloc perfecte per una estimulant i emocionant escapada.\nTots els tipus de viatgers (30)Parelles (5)Viatgers en solitari (1)Famílies amb infants petits (11)Famílies amb infants grans (1)Grups (13)


La rebaixa en l'IRPF dels arrossers permetrà estalviar 1,4 MEUR\nPublicat el Divendres, 05 Mai 2017 20:49\nEl Ministeri d’Hisenda ha rebaixat del 0,37 per cent al 0,13 els mòduls de l’IRPF dels productors d’arròs del marge esquerre del Delta. El Sindicat Unió de pagesos havia reclamat esta adequació pel sobrecost que suposa la lluita contra el cargol maçana.\nEl sindicat agrari Unió de Pagesos ha aconseguit que el Ministeri d'Hisenda adeqüi els mòduls de l'Impost sobre la Renda de les Persones Físiques (IRPF) per als propietaris de més de 9.000 hectàrees d'arrossars dels municipis de l'Aldea, l'Ampolla, Camarles i Deltebre, a la comarca del Baix Ebre, que estan greument afectats per la plaga de caragol maçana. La rebaixa ha estat del 0,37 al 0,13 i suposarà un estalvi de prop d'1,4 milions d'euros en impostos.\nEn concret, els productors del marge esquerra del delta de l'Ebre deixaran de pagar, aproximadament, uns 178,6 euros per hectàrea. La petició d'UP a Hisenda es va basar en l'augment dels costos de producció anuals, de 554 euros per hectàrea, que suposen les mesures per aturar l'espècie invasora. Segons Rafel Verdiell, responsable de Sectors Agrícoles d’Unió de Pagesos, si no es té en compte les 4.000ha que no estan directament afectades per la plaga, aquesta reducció permetrà "pràctiment recuperar el 50% de l'increment de costos" produït pels tractaments especials contra el caragol.\nUnió de Pagesos ha denunciat aquest matí que el Projecte de llei de pressupostos generals de l’Estat per al 2017 fa caure el pressupost del Ministeri d’Agricultura al volum més baix des del 2009. Mentre que el Projecte eleva a 443.133 milions d’euros el pressupost total, amb un increment d’1,55% respecte dels pressupostos del 2016, el destinat a Agricultura té una assignació de 9.480,6 milions d’euros, perd un 3,2% respecte de l’any anterior i se situa en un 28,3% per sota del 2009.\nEn les esmenes als pressupostos de l’Estat, Unió de Pagesos ha proposat a tots els grups parlamentaris al Congrés dels Diputats millores legals per al sector, com la correcció de la sobrevaloració cadastral de les construccions agràries tant per l’agricultura, la ramaderia i la silvicultura, així com compensar l’aplicació il·legal del cobrament en l’Impost de Béns Immobles de naturalesa rústica per la valoració d’aquestes construccions. El sindicat també demana una reassignació de recursos per augmentar la dotació del Pla Nacional d’Assegurances Agràries i mantenir el nivell del 2016, amb 41,2 milions d’euros més; per dotar l’Agencia d’Informació i Control Alimentaris de major capacitat per fer complir les normes de la cadena alimentària, amb 0,726 milions d’euros més; per millorar la sanitat animal amb més dotació dels plans d’erradicació de malalties, amb 5,7 milions d’euros, i per a la sanitat vegetal amb un increment de la capacitat de vigilància i control de les plagues i malalties vegetals, amb més d’1,5 milions d’euros. Des de les Terres de l'Ebre, Unió de Pagesos reclama més inversió en la investigació contra la plaga del caragol maçana.


Tanquem la campanya més competitiva – Compromís per Alaquàs\nPublicat el 22 maig 2015 en Activitats, Campanya\nLa campanya ha sigut intensa. Hem estat al carrer, en xarrades, en reunions amb associacions, penjant cartells, o a debats com el d’Arreu. Hem explicat el nostre projecte a tots els que ens han volgut escoltar.\nPerò la setmana que ve seguirem explicant-lo, posant-lo en pràctica, i enriquint-lo amb el diàleg i el consens de veïnes i veïns d’Alaquàs. Perquè cada dia apareixen noves necessitats i cal buscar-ne solució.\nEsperem haver-vos convençut de que vos podem representar en l’Ajuntament i de què tenim la voluntat de gestionar per millorar la situació amb transparència, participació i sostenibilitat. Si no ho hem aconseguit, seguirem intentant-ho amb la nostra activitat a partir de la setmana que ve.\nArxivat en: Activitats, Campanya\n← Presentació del programa electoral, divendres 15, 19’30h.\nDues regidors i un regidor al teu servei →


«Anatomia de Grey»: Jessica Capshaw i Sarah Drew abandonen la sèrie – Empordà\n«Anatomia de Grey»: Jessica Capshaw i Sarah Drew abandonen la sèrie\nEl drama mèdic creat per Shonda Rhimes dirà adéu als personatges de les doctores Arizona Robbins i April Kepner\nImatge promocional d'Anatomia de Grey. ABC / Bob D'Amico\nLa sèrie 'Anatomía de Grey' treballa ja en la seva propera temporada, i pel què s'ha sabut ara no hi seran els personatges interpretats per Jessica Capshaw i Sarah Drew. Krista Vernoff, 'showrunner' i productora executiva del drama mèdic, ha anunciat la notícia en un comunicat.\nD'aquesta manera, Arizona Robbins (Jessica Capshaw) i April Kepner (Sarah Drew) no apareixeran a la catorzena temporada d' 'Anatomía de Grey'. La primera d'elles portava deu anys en la ficció d'ABC amb un paper que va trencar estereotips. Capshaw ha donat vida a una cirurgiana homosexual i, al costat de Sara Ramírez (Callie), va protagonitzar una de les primeres noces entre lesbianes de la televisió en obert. El personatge va representar durant anys a la comunitat 'LGTBQ'. Igualment, el paper de Kepner servia per posar veu a la fe cristiana a la petita pantalla.\n— Jessica Capshaw (@JessicaCapshaw) 8 de marzo de 2018\nTotes dues han manifestat la seva pena per abandonar 'Anatomía de Grey' i han coincidit a l'hora de declarar el seu amor al personatge que han interpretat durant anys. A més, Vernoff ha deixat clar que les sortides no tenen a veure amb el contracte milionari d'Ellen Pompeo, com apuntaven els rumors. "El rumor que els canvis en el repartiment estan relacionats amb la negociació salarial d'Ellen Pompeo són errònis, feridors i equivocats", ha declarat.\n— Sarah Drew (@sarahdrew) 8 de marzo de 2018\nNetflix estrena el 28 de setembre el documental «Dos Cataluñas»\nEl llargmetratge, d'unes dues hores de durada, es concep com una resposta a la "simplificació" i "manipulació" de la informació difosa l'1 d'octubre\nEl nou programa de Chicote denunciarà el frau alimentari en hospitals, geriàtrics i festes\nLa Sexta avisa que «¿Te lo vas a comer?» «aixecarà polseguera»\nAra (01:40 h)\nSeguim en joc\nGènere Actualitat Actualitat cinematogràfica Actualitat social Animació CIERRE Cinema Cinema eròtic Concurs Cultural Debat Divulgatiu Docu-reality Documental Economia Entreteniment Entrevistes Esportiu Gastronòmic Humor Infantil Informatiu Juvenil Literatura Magazín Magazín d'actualitat Medi Ambient Metereològic Misteri Musical Promocional Reality Show Reportatges Salut Sense gènere Sèrie Sèrie documental Societat Talent Show Talk show Telenovel·la Treball Zàping\nDia 24-09-2018 25-09-2018\nDijous 20 Setembre.


Política de privacitat - Centre Veterinari Villarroel\nA Centre Veterinari Villarroel estem compromesos amb la protecció de la privacitat i l’ús correcte de les dades personals.\nLes dades personals recollides mitjançant el formulari de contacte, o bé perquè ens remeti un correu electrònic, seran tractades per compte de Centre Veterinari Villarroel, en qualitat de responsable del tractament, amb la finalitat de gestionar i atendre la seva petició o sol·licitud d’informació, dubtes, queixes, etc. o la per a la finalitat específica que s’indiqui en el formulari web. Les dades obligatòriament requerides per poder processar la seva sol·licitud o consulta, s’indiquen amb un asterisc.\nAmb la finalitat que les dades que consten en els nostres fitxers, informàtics i / o en paper, sempre corresponguin a la realitat, es tractarà de mantenir-los actualitzats. A aquests efectes, l’Usuari podrà comunicar, per correu electrònic a villarroel@gruprieraalta.com\nCentre Veterinari Villarroel es reserva el dret a modificar la seva Política de Protecció de dades d’acord amb la legislació aplicable en cada moment. Qualsevol modificació d’aquesta política serà publicada al lloc web.


esport Archives - Club Falcons Sabadell - Tennis Taula\nHistòria Secció TT\nHistòria Club Falcons Sabadell\nSala TT Can Balsach\nHistòria de la Fàbrica Balsach, on tenim el local de l’escola\nCompeticions Estatals i Internacionals\nCampus de Setmana Santa.\nHistòric Campus de Setmana Santa\nHistòric Campus d’Estiu\nHistòric Campus de Nadal\nConveni Falcons Sabadell A.E. – Caprabo\nCampanya Millorem les instal·lacions. Ajuda’ns\nFalcons es col·loca líder\nPosted on 8 d'Octubre de 2018 8 d'Octubre de 2018\nGran cap de setmana per l’equip del Falcons Sabadell Smatsa Agora Grup que, després d’una victòria per 5-1, es col·loca líder en solitari de la Primera Nacional de Tennis Taula. Continua així amb il·lusió l’inici d’una temporada amb el somni de l’ascens.\nAteneu 1882- Falcons Smatsa\nFalcons – Ateneu\nEn el partit de dissabte contra el CTT Ateneu 1882, l’entrenador Joan Nogueras va donar descans al seu nou fitxatge Kenji Matsuoka, per confiar en l’equip base de la temporada anterior, Miquel Muñoz, Roger Blanco i Adrià Úbeda. Davant d’un equip molt experimentat, l’inici va ser dubtós, amb Adrià Úbeda aconseguint el primer punt per la mínima (3-2), seguit d’una derrota de Roger Blanco, inesperada donat el seu excel·lent estat de forma.\nDe totes formes, Miquel Muñoz es va encarregar de tornar l’avantatge a la general al conjunt sabadellenc, amb una victòria clara, i d’aquí en endavant l’equip va agafar velocitat de creuer, refent-se Roger Blanco amb una victòria al seu segon partit i tota una demostració de bon joc. Torn d’Adrià Úbeda, que va arrodonir el seu debut amb un partit de manual i la seva segona victòria del dia, aquesta per 3-0. Miquel Muñoz va tancar el partit sofrint, però guanyant i confiat després de les dues victòries individuals del dia.\nVictòria final per 5-1, que referma les intencions dels falconistes de buscar estar a dalt de la classificació durant aquesta temporada, i que demostra que posi el tècnic l’equip que posi, Falcons té un equip molt compensat que pot aspirar a tot.\nLa setmana vinent l’equip torna a jugar a casa dissabte a les 18.00 contra UE Sant Cugat, conjunt que de moment està a la part baixa de la taula però com sempre, qualsevol rival es perillós!\nVictòria de Falcons per començar a somiar\nPosted on 30 de Setembre de 2018 30 de Setembre de 2018\nFalcons ha debutat en aquesta il·lusionant temporada amb una victòria contra el Blanxart Olesa, amb un 4-2 que deixa els sabadellencs confiats de cara a següents jornades.\nTensió i nervis\nI és que els inicis són complicats, especialment quan l’objectiu és elevat, i l’equip de Joan Nogueras no arribava amb les millors sensacions al partit. Tot va començar bé, amb el debut amb victòria de Kenji Matsuoka contra Toni Grau, sobreposant-se a un primer set advers, i deixant el resultat en 3-1, pujant el primer punt global per l’equip local. Sortia Roger Blanco a la taula, i es va convertir en l’heroi de la jornada, aconseguint una molt soferta victòria contra Jaume Jofre, per un ajustat 3-2, donant un cert marge amb un global de 2-0 per Falcons. Torn per Miquel Muñoz, que encara poc rodat res va poder fer davant de Renato Moscoso, en un partit on, tot i anar de menys a més, va claudicar per 1-3, i Olesa s’acostava al marcador.\nBlanco puja el nivell\nNo calia però patir, ja que en una demostració de bon joc, Blanco s’imposava a Grau per la màxima i donava oxigen al conjunt local, deixant-lo a una sola victòria d’imposar-se al conjunt visitant. I aquí es va notar el pes del debut a Matsuoka que, en un partit ple de nervis, va fallar davant de Moscoso i va cedir la pressió de tancar l’enfrontament a Muñoz.\nMuñoz esvaeix els dubtes\nFalcons anava per davant 3-2, i van aflorar els dubtes quan el jugador de la pedrera falconista Muñoz va sortir contra Jofre. L’últim enfrontament entre ells s’havia decantat sense discussions de cara al visitant, així que els precedents no eren gaire bons. Però Muñoz no va deixar que res espatllés el primer partit de la temporada, donant un cop de puny sobre la taula amb un 11-2 al primer set, per acabar amb un 3-1 i el 4-2 global.\nI a seguir somiant\nDemostració de nivell, solvència i experiència adquirida la passada temporada per part de la tripleta Falconista, que augura una molt bona temporada per l’equip de Sabadell. La setmana vinent visita a un Ateneu 1882 que també ha debutat amb victòria, buscant millors sensacions i la victòria final per seguir a dalt de la classificació.\nFalcons celebrant la victòria\nEsperat debut a Primera Nacional\nPosted on 27 de Setembre de 2018 27 de Setembre de 2018\nEl Falcons Sabadell-Smatsa Agora Grup de Primera Nacional farà el seu debut aquest dissabte a les 18.00 hores a Can Balsach, iniciant davant del Blanxart Olesa un camí que esperen els porti a una temporada gloriosa.\nPer intentar estar al capdamunt de la classificació, l’equip sabadellenc s’ha reforçat amb el fitxatge de luxe d’Albert Kenji Matsuoka, jugador que prové precisament de la Divisió d’Honor. Matsuoka, que baixa una categoria per intentar l’ascens de forma immediata, estarà acompanyat per la ja coneguda tripleta de Miquel Muñoz, Adrià Úbeda i Roger Blanco, que la passada temporada van finalitzar la lliga en tercera posició. Junts formen un dels equips més joves i il·lusionants de tota la lliga.\nTambé suposa el debut de la resta d’equips de Falcons Sabadell, que enguany compta amb set equips més, liderats pel Primera Nacional Femenina, que busquen portar el nom de l’equip al més amunt possible.\nFalcons comença amb l’Open Catalunya\nPosted on 24 de Setembre de 2018 24 de Setembre de 2018\nComença la temporada 18-19, i el tret de sortida l’hem fet amb una molt bona participació a l’Open Catalunya, on Falcons ha portat aquesta vegada a 17 palistes, amb la victòria de Roger Blanco al Senior B, on es va demostrar molt dominant, com a resultat més destacat.\nMuñoz, Úbeda, Blanco i Matsuoka, amb Font\nComençant pel Senior A, on els jugadors del primer equip van anar a preparar-se per una emocionant temporada, el nou fitxatge de Falcons, Albert Kenji Matsuoka, va aconseguir arribar a 1/4 de final, on va caure per un ajustadíssim 3-2 contra el badaloní Adrià Fernández. Adrià Úbeda va ser el paradigma de la irregularitat i, tot i com sempre mostrar detalls de gran qualitat, va quedar-se a 1/8ens. Miquel Muñoz va tenir l’inici més discret, i només va poder aconseguir una victòria, però recordem que sempre ha sigut un jugador tipus “diesel”, sabem que d’aquí en endavant el seu nivell de joc pujarà de forma exponencial. L’altre integrant de Primera Nacional, Roger Blanco, va haver de disputar el Senior B per motius de rànquing, però va aprofitar l’oportunitat per mostrar el seu gran estat de forma, guanyant tots els partits del dia amb una gran solvència excepte als 1/4 de final on va patir amb el jugador de Cassà Andreu Puigmolé, per acabar imposant-se per 3-2 en una demostració de confiança. Gran Open del jugador de Vilanova, que espera pujar a les cotes més altes de la seva carrera aquesta temporada.\nEn el Senior C van quedar enquadrats Roger Mitats, que va aconseguir arribar a uns meritoris 1/4 de final, i Miquel Bosch, que en la seva primera participació es va quedar a les portes de passar de grup amb partits molt disputats.\nBosch, Mitats i Cairó\nSeguint per la categoria femenina, els resultats van ser més aviat discrets, no aconseguint Núria Macià passar de grup al Femení A i quedant-se la recent incorporació Abril Vidal a 1/4 de final del Femení B. No és l’inici esperat pel tècnic Joan Nogueras, però encara queda un mes sencer per l’inici de la Lliga Nacional Femenina, per tant temps de sobra per posar-se a to.\nMolts jugadors de Falcons debutaven o redebutaven en la competició, mostrant les ilusions del conjunt sabadellenc per aquesta temporada, on sembla que la pedrera resurgeix, participant en el Juvenil Ferran Ortuó, Martí Manent i Alejandro Cruz, així com en la categoria Infantil Joel Quattrer, Martí Buisan i Alex Ramírez. Aniol Font, amb només 8 anys, va jugar una categoría superior a la seva, l’Aleví A, quedant Fran Serrano i Andreu Olivares al Benjamí. Resultats dispars entre aquests jugadors, però van tenir en comú unes enormes ganes de competir i una molt bona actitud, que fa preveure un bon futur per ells.\nSerrano i germans Olivares\nQuattrer, Buisan i Ramírez


El goix d'un consum responsable - Revista D'estil - Revista de petits grans plaers\nEl goix d'un consum responsable\nPer consum responsable s'entén un canvi d'hàbits de consum que s’ajusti a les necessitats reals de les persones i que opti, dins del mercat, per les opcions que afavoreixin la igualtat social i la conservació del medi ambient.\nHem de tenir molt present que l'acte de consumir no implica només la satisfacció d'una necessitat, sinó també una col·laboració en els processos econòmics, mediambientals i socials que possibiliten el producte consumit. Per aquesta raó, els esmentats processos de producció s'haurien de considerar en el moment d'escollir un producte de consum qualsevol. Seguint aquesta línea, un consum responsable optaria, doncs, pel producte amb menys repercussions negatives (tant socials com ambientals) dins totes les opcions disponibles en el mercat.\n"L'acte de consumir no implica només la satisfacció d'una necessitat, sinó també una col·laboració en els processos econòmics, mediambientals i socials que possibiliten el producte consumit."\nEn aquest sentit, les claus principals per exercir un consum responsable són:\nConsiderar l'impacte ambiental –des del punt de vista del cicle de vida– del producte que es vol comprar tot valorant els processos de producció, el transport, la distribució, el consum i els residus que genera, així com determinar si durant el seu procés de manufactura genera algun dany o injustícia social.\nConèixer quines empreses, productes i serveis respecten el medi ambient i els drets humans de les persones per tal de preferir-los enfront d’altres que no compleixen amb els citats requisits.\nEvitar els productes d'usar i llançar i prioritzar les bosses reutilitzables per damunt de les bosses de plàstic. En aquest sentit, també és millor comprar a granel i en envasos retornables o reutilitzables. El darrer pas és valorar si els residus generats pel producte en qüestió es podran reutilitzar o reciclar.\nÉs importantíssim saber que la incorporació d'aquests valors en el nostre mode de consum no ha de disminuir en absolut el nostre benestar o la qualitat de vida, sinó que més aviat al contrari, ja que, amb els nostres diners, contribuïm a la conservació del medi ambient i a la defensa dels drets humans.\nArt (1)Biblioteca (8)Curiositats (5)Ecologia (10)Esports (6)Gastronomia (21)Interiorisme (20)Màrqueting conscient (8)Oficis d’avui i de sempre (33)Per llepar-se els dits (12)Projectes amb ànima (19)Protocol i saber estar (32)Salut i benestar (34)Tecnologia (3)Tendències (30)


ÚLTIMS DIES PER A PARTICIPAR A L'ENQUESTA DE LA FESTA MAJOR 2019: VOLEM SABER LA TEVA OPINIÓ\n20:39 | 05/04/2020\nEnquesta Festa Major 2019\nAmb l'objectiu de millorar la programació de Festa Major i de fer partícip a la ciutadania de l'organització de la Festa, l'Ajuntament ha adjuntat al programa una enquesta amb diferents preguntes. Fins el 12 de juliol, es pot realitzar l'enquesta a diferents canals.\nEl qüestionari pregunta a la ciutadania sobre els aspectes més importants de la nostra Festa: espais, actuacions, activitats culturals i familiars, etc.. També hi ha un espai per a suggeriments i finalment una invitació a formar part activa de l'organització de la propera Festa Major.\nLa regidoria de Festes i Tradicions està especialment interessada en què l'enquesta sigui emplenada pel nombre més gran de persones possible. Al taulell de l'OAC i en el de la Biblioteca la Grua s'han instal·lat unes urnes on es poden dipositar -fins al dia 12 de juliol- les enquestes. També es pot omplir l'enquesta de manera digital, a la plataforma Decidim o mitjançant un formulari del web municipal.\nAmb el resultat de les enquestes, es realitzarà una valoració per part de l'actual grup de treball "Reinventem-nos", que ha participat en l'organització de la Festa Major 2019 i s'incorporarà al grup a totes les persones que en l'enquesta hagin mostrat interès a formar part. Esperem la participació del nombre més gran de gent.\nPots fer-ho a través de la plataforma Decidim\no bé a través del formulari del web municipal\nData de modificació: 11/07/2019 20:42:51


Viu l'Illa de Mykonos - L'illa més vibrant del mar Egeu\nL'illa més vibrant del mar Egeu\nMykonos, una de les illes de l’arxipèlag de les Cíclades, és un destí molt famós per les seves platges i el seu ambient a l’estiu. Mykonos no és molt gran, per això és fàcil moure’s amb facilitat i descobrir tots els seus racons. Hi ha llocs per a tots els gustos: pobles blancs plens d’encant, mar d’un blau intens en tranquil·les cales i animades discoteques a ple de platja. A més, amb el nostre viatge també podràs conèixer la bonica illa de Paros ja que tindràs inclosos els bitllets de ferry per a que puguis fer l’excursió d’1 dia. Viu el teu estiu més vibrant a Mykonos, una illa grega plena de llum i màgia.\nViatja a Mykonos tants dies com vulguis, només has de seleccionar la data d’anada i tornada que vulguis\nAprofita al màxim el viatge volant a l’aeroport de Mykonos\nDeixa’t fascinar per una de les illes més famoses del mar Egeu\nI descobreix Paros, una altra de les illes més boniques que formen les Cíclades\nTickets de Ferry d'1 dia a Paros Ferry (2na classe) Mykonos - Paros - Mykonos\nPer descobrir les millors platges, poc poblades i més salvatges, agafa una de les tradicionals barques “caiques”\nI tingues en compte que les platges del sud són les més calmades, ja que és on menys bufa el vent\nTasta els formatges i els iogurts grecs, són els productes més típics\nPer a més informació sobre Mykonos visita la web de l’ Oficina de Turisme de Grècia\nVol a Mykonos.\nPresentació a l’aeroport d’origen 90 minuts abans de l’hora de sortida del teu vol rumb a Grècia. Facturació i embarcament en el teu vol cap a Mykonos. A l’arribada, trasllat pel teu compte fins a l’allotjament seleccionat per fer el check-in o, al menys, deixar l’equipatge (en funció de l’hora d’arribada del teu vol, et recordem que l’hora regular del check in pot ser entre les 12h i les 16h aproximadament). Comença a explorar l’animada illa de Mykonos. Segurament una de les primeres coses que voldràs fer serà anar a la platja, algunes de les més famoses són: Agios Ioannis, Agios Stefanos, Agrari, Elia, Lia o Kalo Livadi, entre d’altres. Primera nit a Mykonos.\nTot i que, evidentment, les platges de Mykonos són un dels seus reclams més turístics de l’illa, hi ha moltes altres coses que descobrir. Mykonos està dividida en 2 municipis:
Mykonos (Chora) és una petita població on destaca la popular “Petita Venècia”, barri de típiques cases blanques amb balcons i pòrtics de color blau; el barri del Castell que es caracteritza per les cases medievals que formen una mena de muralla; els característics molins de vent i la l’elegant Casa de Lena.

Ano Mera és l’altre part important de l’illa, situada a l’interior, és molt més tranquil·la i val la pena passejar pels seus laberíntics carrerons i deixar-se portar per la calma.

 A part, a l’illa hi ha alguns museus molt interessants com el Museu Arqueològic, el Museu Etnogràfic i el Museu Naval i altres llocs d’interès com l’església de Paraportiani i el monestirs de Kastro i Panagia Tourliani.

També tindràs inclòs el bitllet d’anada i tornada d’un dia a Paros, on podràs explorar aquesta altra illa, la tercera més gran de les Cíclades, plena d’encant i boniques platges. A més, ja pel teu compte, pots agafar algun altre dia alguns dels Ferrys que connecten l’illa amb les seves veïnes com Naxos, Siros o Tinos. I per suposat gaudeix de la bona gastronomia grega i de l’animada vida nocturna. No només hi ha discoteques i bars musicals, simplement pots gaudir del bon temps en una terrassa tot prenent una copa o passejar vora el mar i gaudir de la bonica posta de sol.

Nits a Mykonos.
\nEn funció de l’hora de sortida del teu vol (hi ha molts vols que surten molt aviat pel matí) aprofita les darreres hores a Mykonos, pots prendre el darrer bany o aprofitar per fer les últimes compres. Arriba a l’aeroport amb prou antelació per facturar i embarcar en el teu vol de tornada. Arribada i fi del viatge.


Conèixer Catalunya: LA PAPALLONA DE L’ODI\nPeriòdicament, darrerament amb una freqüència que creix exponencialment, el món rep la visita de la que anomeno ‘papallona de l’odi’; els seus efectes terribles se’ns fan visibles ara en les terres germanes de l’altre costat de la mediterrània, però saltarà ben aviat al nostre costat de la riba, i com ells, també aquí patirem aquest ‘efecte papallona’ , quines causes amics lectors – pobresa, explotació, injustícia, corrupció generalitzada,... – també aquí coneixem i patim.\nJa sabeu aquella concepció romàntica associada a 'l’efecte papallona’, oi ?. Expliquen a la Xina que quan una papallona mou les ales el seu so s’acaba sentint l’altre costat del món.\nRecordeu alguna de les seves migracions més recents ?\n10 de novembre de 1989, amb caiguda del Mur de Berlín, s’escenifica el final de l’anomena’t ‘sistema comunista’, i una rere l’altra – el procés encara està en marxa- les nacions-esclaves van recuperant la seva llibertat. Això, dissortadament no sempre representa una millora de les condicions de vida dels seus ciutadans.\nParal•lelament a l’Amèrica del Sud van caient els sàtrapes que sota el paraigües dels Estats Units – i en execució de les seves instruccions- s’han enriquit amb l’explotació a sang i fetge, dels ciutadans i dels recursos naturals. Tampoc aquí, això ha representat – en general - una millora de les condicions de vida dels seus ciutadans.\nActualment voleia per les terres de l’Orient proper, això ens ho expliquen amb pels i senyals les cròniques de les nostres televisions públiques, perquè els governs occidentals volen fer-nos por ; tots plegats hem pogut veure l’ombra de la papallona per damunt dels nostres caps, i més aviat que tard, la tindrem entre nosaltres.\nZapatero; més de quatre milions d’aturats ‘legals’, i un nombre similar sense cap protecció, és més del que pot aguantar qualsevol país; intentar alhora un retorn al passat , recuperant les formes del primer feixisme, fa bona la dita de que 'l’estultícia s’encomana més que la grip'.\nHo tindrem més difícil que els egipcis, perquè aquí les llambordes estant sota del paviment asfàltic.


Milers de persones viuen al carrer les rues del Baix Empordà • Ràdio Capital de l'Empordà\nNotíciesCastell - Platja d'AroCalonge i Sant AntoniPalamós\nA Platja d'Aro s'estima que van veure la rua entre 60.000 i 70.000 persones\nEntre la jornada del dissabte i diumenge al matí, han tingut lloc tres rues força concorregudes al Baix Empordà. Es tracta de la de Platja d’Aro, Palamós i Sant Antoni. I els carrers anaven plens de gent que ha mirat les disfresses que presentaven les diferents carrosses i colles per enguany.\nDesenes de milers de persones van poder gaudir d’una rua matinal a Platja d’Aro amb onze colles en modalitat d’exhibició i, després, a la tarda, de 66 més que concursaven i que provenien de fins a 19 pobles diferents. En total, es calcula que al voltant de 4.500 persones han desfilat pels principals carrers platjarencs.\nEn carrossa gran, el premi se’l va endur La Santjoanenca de Sant Joan de les Fonts. El podi l’han completat La Carnavalesca d’Olot i Castellfollit de la Roca i Els Merlots de Santa Cristina d’Aro. D’altra banda, el quart i cinquè lloc van ser per Qui ens ha enredat de Castell d’Aro i Colla Penya G de Sant Feliu de Guíxols.\nEn carrossa petita, el guardó més gran va ser per Embarrakaldats de Caldes de Malavella, seguits dels 4 Gats de Sant Feliu de Guíxols, Sense Vàlvules de La Bisbal d’Empordà, Els Golfo’s de Sant Feliu de Guíxols i Els Esperits, també de la localitat ganxona.\nPel que fa a les comparses, van rebre una compensació econòmica Els Emmaskarats d’Olot, Colla Tramuntana de Sant Feliu de Guíxols, Els Gínjols d’en Bas i Els Trapelles de la Bisbal d’Empordà.\nA Palamós, la rua va començar al voltant de dos quarts de quatre de la tarda, i van desfilar per l’avinguda Onze de Setembre fins arribar a l’estenedor de xarxes més de 60 colles. Així es va viure l’ambient carnavalesc a la ciutat palamosina:\nFinalment, aquest matí han participat a Sant Antoni prop de 30 colles, el que es tradueix en unes 2.000 persones. No és la única rua que tindrà lloc a Calonge i Sant Antoni, ja que el proper diumenge 10 es farà una segona a Calonge, amb unes 50 colles ja inscrites.\nArticle anteriorDimarts 5 de març s’inauguren les primeres tertúlies Pallach a la Bisbal\nArticle següentDilluns de bon temps a l’espera de canvis els propers dies


La participació és un valor essencial bàsic per a les entitats. Però la participació de la base social no es pot improvitzar, i sovint les entitats es troben amb dificultats de funcionament per no haver treballat amb suficient antelació i coneixement la participació i implicació dels involucrats a l'entitat.\nEn ocasions, el problema és el relleu generacional i la renovació de les juntes. En altres, com afrontar la captació i implicació dels associats i el voluntariat en el funcionament de l'entitat. O la dificultat per reflexionar sobre una visió de futur i preparar plans de treball en col·lectiu i sense conflictes.\nL’estructura de la publicació és la següent: el primer punt és una reflexió sobre la participació i les seves implicacions; el segueix un conjunt de consideracions de la base social de les entitats, clau per a la participació en les associacions; també es reflecteixen aspectes importants a tenir en compte de cara a la gestió de la participació dels col·lectius involucrats; elements de la comunicació; i alguns temes de participació relacionats amb el dia a dia de l’entitat. Finalment s’inclou una part pràctica amb recomanacions i un test d’autodiagnosi per a les entitats.\nEn els diferents apartats s’han inclòs iniciatives d’entitats per oferir exemples concrets relacionats amb l’anàlisi dels temes tractats.